《赠苏文瓘》
宋代·苏籀

推明能隼骨专车，按地谈天河洛图。
汉魏晋唐皆贯澈，典坟今洛不荒芜。
君家庭户闻风旨，吾事分毫等博屠。
岂待曲终思雅颂，直缘背痒遇麻姑。
预求补益三年艾，深识妖邪九尾狐。
博物伟然窥子产，济时岂必愧夷吾。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。